Besoekers aan die Nampo Kaap-landbouskou kan kom kyk na ’n Erica-spesie wat ná sowat 200 jaar in die Wes-Kaap “herontdek” is.
Volgens Hanekom lyk dié plant anders as gewone Erica-plante, met die blom wat ’n uitsonderlike lang styl het.
“Dit word deur sonvoëltjies en suikerbekkies bestuif waar dit in rotsskeure groei. Dis amper ’n natuurlike potplant en het nie veel waarvan hy leef nie.”
Die Erica-spesie is al in 1802 deur Henry Andrews beskryf en geskets, waarvan ’n illustrasie in sy bekende boek, Coloured Engravings of Heaths, verskyn het.
Ná ’n eeu is die plant glo nie in die natuur gevind nie en is dit al hoe meer as ’n “tuinbaster” of ongeldige spesie beskou.
Ross Turner, ’n plantkundige, het egter tydens plantkundige opnames in 2007 op ’n onbekende Erica-spesie met ’n lang styl afgekom, wat ook tussen rotse gegroei het.
Oliver het ’n steggie van dié plant aan Hanekom gegee om te kyk of hy dit kan kweek en dit word nou op die landbouskou uitgestal.